1 USTANAVLJANJE PODJETJA[[1]](#footnote-1)

1.1 Podjetništvo

**1. Kaj je podjetništvo?**

Podjetništvo je proces, v katerem posamezniki – podjetniki:

* iščejo in
* kombinirajo

proizvodne dejavnike tako, da realizirajo donosne priložnosti ter s tem prispevajo k razvoju:

* gospodarstva in
* družbe.

**2. Kakšne koristi prinaša podjetništvo?**

Podjetništvo je:

* vir napredka in
* razvoja celotnega družbenega življenja.

Povečuje:

* konkurenco in
* omogoča stalno izboljševanje kakovosti, s čimer se veča blaginja prebivalstva;
* pospešuje tehnološki napredek in
* oblikuje nova delovna mesta.

**3. V kakšnih oblikah se pojavlja podjetništvo?**

Podjetništvo najdemo v različnih oblikah:

1. **samozaposlitev in delo na domu**:
   1. samostojni raziskovalci,
   2. samostojni kulturni delavci,
   3. kmetje in
   4. tisti samostojni podjetniki, ki nimajo nobenega zaposlenega.
2. **obrt**:
   1. tradicionalne obrtno-rokodelske dejavnosti;
   2. osebne storitve;
   3. gradbeništvo;
   4. promet;
   5. kovinarstvo;
   6. lesarstvo.
3. **družinsko podjetnišvo**, v celotni ali delni lasti ožje ali širše družine.
4. **žensko podjetništvo**, vedno več žensk se odloča za samostojno pot.
5. **franšizing** je sistem trženja blaga, storitev, pri čemer dajalec franšize pridobitelju franšize proti plačilu posreduje pravico uprabe njegove blagovne znamke in njegov “marketing know-how”, npr. Subway – restavracija s hitro hrano,
6. **družbeno podjetništvo**, kjer primarni cilj ni ustvarjanje dobička, temveč zasledovanje širših družbenih ciljev:
   1. fundacije,
   2. vzajemne družbe,
   3. društva in
   4. združenja.

1.2 Podjetnik

**1. Kateri so temeljni elementi podjetniškega procesa?**

Temeljni elementi podjetniškega procesa so:

1. podjetnik,
2. podjetniška priložnost, tj. poslovno preizkušena ideja, ki jo je mogoče realizirati in praviloma obeta dobiček,
3. potrebna sredstva, to so:

* fizična (prostor, stroji, naprave, surovine itd.),
* finančna sredstva (denar, posojilo, kapital) in
* človeški viri (delavci).

**2. Kakšne so značilnosti podjetnika?**

Podjetnik je fizična oseba, ki na trgu samostojno opravlja pridobitno dejavnost v okviru organiziranega podjetja.

Podjetniki so predvsem posamezniki, ki prevzamejo:

1. tveganje;
2. ustvarjajo in izboljšujejo:
   1. izdelke;
   2. procese;
3. finančno vlagajo,
4. povezujejo poslovne priložnosti z viri, ki jih znajo:
   1. poiskati,
   2. medsebojno kombinirati in
5. izdelke tudi prodajo na trgu.

**3. Kakšen je idealen podjetnik?**

Idealen podjetnik:

* zaupa vase in je dovolj odločen, da svoje ideje uresniči;
* potrebuje precej znanja za pametne odločitve;
* lastnosti podjetnikov se deloma prenašajo z geni, deloma pa se jih da pridobiti oziroma priučiti.

1.3 Zbiranje informacij

**1. Katere so pasti podjetništva?**

Pasti podjetništva so:

* finančna nedisciplina,
* davčna bremena,
* stečajni stroški.

**2. Iz katerih virov lahko pridobimo informacije, če želimo postati podjetnik?**

Zato preden naredite odločilen korak in postanete sam svoj šef, pridobite čim več informacij iz različnih virov:

* na dodatnih izobraževanjih (nekatera so celo brezplačna),
* preglejte zakonodajo (Zakon o gospodarskih družbahh in zakone, ki opredelujejo vašo dejavnost) in
* spletne strani vladnih in ostalih organizacij.

**3. Kaj je zelo pomembno v zvezi s podjetniki?**

Zelo pomembno je, da podjetniki svoje delo opravljajo z:

* veseljem;
* ne zaradi denarja ali slave,
* ampak, ker ga imajo resnično radi.

1.4 Postopek registracije podjetja

**1. Kje in kako začeti registracijo podjetja?**

Najlažje ustanovite družbo, in to brezplačno:

* od doma prek spletnega portala e-VEM <http://evem.go.si/> (za uporabo aplikacij potrebujete le kvalificirano digitalno potrdilo SIGEN-CA),
* na vstopnih točkah VEM (vse na enem mestu), kjer vam bodo pomagali svetovalci.

Seboj morate imeti ustrezen dokument za identifikacijo (osebno izkaznico). Seveda to velja samo za “enostavne” ustanovitve.

V nasprotnem primeru potrebujete storitve notarja, ki so plačljive v skladu z notarsko tarifo.

1.5 Poslovna zamisel

**1. Na podlagi česa pridemo do podjetniške ideje, zamisli?**

Prvi korak k podjetništvu, je ideja, zamisel. Podjetniška ideja ne pride sama, temveč je rezultat:

* izkušenj,
* znanja,
* razmišljanj in
* sanj.

**2. Na kakšne načine dobimo podjetniške ideje?**

Ideje dobimo na različne načine:

* reševanje problemov ljudi,
* tržna raziskava,
* razvoj posla iz konjička,
* posnemanje uspešne ideje nekoga drugega,
* odziv na izjave ljudi “če bi le …”,
* iskanje vrzeli na trgu,
* pogovor in poslušanje ljudi,
* sanjarjenje in domišljija,
* razmišljanje, čemu stvari služijo in čemu ne, kaj stvari so,
* ugotavaljanje, v čem šepajo konkurenti,
* razmišljanje na nov način: nazaj k izvoru, veliko, majhno …,
* iskanje vrzeli na trgu,
* preoblikovanje odpadnih stvari v koristne izdelke,
* izboljšanje izdelka ali storitve,
* viharjenje možganov v skupini,
* nov način,kako naredimo znano stvar,
* kombinacija dveh ali več idej na nov način.

**3. Kaj iščemo in ustvarjamo v okviru podjetništva?**

Vsaka ideja pa še ne zagotavlja dobrega posla. Podjetništvo je namreč:

* iskanje in
* ustvarjanje priložnosti.

**4. Kaj je razlog za nastanek podjetniške priložnosti?**

Razlog za nastanek podjetniške priložnosti je:

* tehnološka sprememba,
* premiki na trgu (spremembe želja),
* sprememba zakonodaje in predpisov.

**5. Kaj je ključno za uspešen posel?**

Za uspešen posel je ključnega pomena pravi trenutek.

1.6 Zaščita podjetniške ideje

**1. Kaj potrebuje še podjetnik poleg podjetniške ideje, ki se poraja na začetku podjetniškega procesa?**

Ideja, za začetek je to odlično … a ne dovolj. Potrebujemo:

* pravno podlago za delovanje,
* zaščito ideje,
* sredstva,
* dobavitelje,
* kupce,
* organizacijo:
  + proizvodnje,
  + prodaje in še in še …

**2. Katere možnosti obstajajo za zaščito podjetniške ideje?**

Obstaja več možnih kategorij zaščite podjetniške ideje:

* patentiranje, ki zaščiti delovanje neke stvari,
* registracija dizajna, ki zaščiti zunanji videz neke stvari,
* avtorska pravica, ki zaščiti filmska, glasbena in knjižna dela,
* registracija blagovne znamke, ki zaščiti ime nekega izdelka ali storitve,
* poslovna skrivnost, ki pomeni skrivanje ključnih inforamcij, in
* hitra realizacija ideje na trgu, ki omogoči vodilno mesto na trgu.

**3. Kdo v Sloveniji skrbi za zaščito podjetniške ideje?**

V Sloveniji za varstvo in zaščito podjetniških idej skrbi Urad Republike Slovenije za intelektualno lastnino.

1.7 Poslovni načrt

**1. Kaj je poslovni načrt?**

Poslovni načrt je pisni dokument, s katerim podjetnik dobi pregled nad:

* tržnimi razmerami in
* pogoji poslovanja.

V njem jasno opredeli:

* svoje cilje in
* strategije (dolgoročni načrt), s katerimi namerava doseči te cilje.

**2. Čemu je namenjen poslovni načrt?**  
Poslovni načrt je namenjen:

* služi kot dokument pri pridobivanju potrebnih finančnih sredstev,
* dobro narejen poslovni načrt lahko prepriča investitorje v smotrnost naložbe,
* služi kot komunikacijski instrument med:
  + podjetnikom,
  + stranko in
  + drugimi zainteresiranimi s poslovanjem podjetja,
* z njim pridobimo vse potrebne informacije o:
  + trgu,
  + kupcih,
  + konkurentih …
* služi kot instrument osebne in podjetniške promocije podjetnika.

**3. Kakšen naj bo dober poslovni načrt?**

Dober poslovni načrt je:

1. jasno naj pokaže:
   * kaj je posel in
   * kako ga nameravamo opravljati:
     + kaj je izdelek,
     + komu nameravamo prodajati,
     + kdo bo sodeloval v poslu,
     + kako ga bomo financirali …,
2. Vizijo posla oblikujemo v finančne projekcije, ki prikazujejo pričakovano uspešnost podjetja.
3. Obsega naj 20 do 25 strani, ki se jim doda priloge (podrobnejše analize, tabele …).
4. Poslovni načrt naj bo usmerjen v prihodnost 3 do 5 let, za prvo leto v mesečnih projekcijah.
5. Uporabimo enostaven, jasen jezik, izognimo se preveč osebnim izjavam.

4. Katera poglavja naj vsebuje poslovni načrt?

Poslovni načrt naj vsebuje naslednja poglavja:

1. Povzetek
2. Industrijska panoga, podjetje, proizvodi/storitve
3. Tržna raziskava in analiza
4. Načrt trženja in prodaje
5. Menedžment, organizacija, lastništvo
6. Ekonomika poslovanja in finančni načrt
7. Kritična tveganja in predvidene rešitve
8. Časovni načrt

1.8 Ime podjetja

**1. Kaj je firma?**

Firma je ime, s katerim družba posluje.

**2. Kaj mora podjetje upoštevati glede firme?**

Glede firme mora podjetej upoštevati nekatere zakonske določila v Zakonu o gospodarskih družbah (ZGD).

**3. Kje vse se pojavlja ime?**

Ime je najbolj:

* vidni in
* najbolj slišni element družbe in se pojavlja v vseh:
  + avdio,
  + video in
  + tiskanih sredstev.

**4. Kaj pomeni dobro ime?**

Dobro ime pomeni:

* indentiteto,
* individualnost,
* diferenciacijo in
* prepoznavnost.

**5. Kateri so viri za navdih imena?**

Viri za navdih imena so:

* slovarji,
* besednjaki ali
* knjige, ki razlagajo grško in rimsko mitologoijo ter jezik,
* pregledamo imena konkurenčnih podjetij in ugotovimo trende panoge,
* najbolje je, da že samo ime nakazuje dejavnost, npr. Slovenijales,
* mnogo podjetij nosi ime ustanovitelja, npr. Akrapovič,
* pogosta je uporaba geografskih imen, npr. Kras,
* skovanke in kratice so zanimive, kadar zvenijo dobro in primerno, npr. HIT,
* eno temeljnih izhodišč mora biti tudi tržni cilj, ki smo si ga zadali, kdo so naši ciljni kupci.

**6. Kakšno mora biti ime glede na Zakon o gospodarskih družbah?**

Dodatne vsebine firme lahko vsebujejo tudi črke X, Y, W in Q. V zvezi z jezikom firme ZGD-1I določa, da morata biti sestavina firme, ki nakazuje dejavnost in oznaka družbe v slovenskem jeziku, kar pomeni, da dodatne sestavine lahko vsebujejo tudi tuje besede (15. in 20. člen).

**Kakšne so značilnosti družbe z omejeno odgovornostjo glede dolgega in kratkega imena?**

Družba z omejeno odgovornostjo mora imeti:

* dolgo in
* kratko ime.

Dolgo ime vsebuje:

* fantazijsko ime,
* dejavnost
* oznako pravnoorganizacijske oblike npr. Krojaček, trgovina s hlačnimi krili, d.o.o.

Kratko ime je ime brez dejavnosti:

* fantazijsko ime,
* oznaka pravnoorganizacijske oblike, npr. Krojaček, d.o.o.

1.9 Sedež in poslovni naslov

**1. Kaj je sedež podjetja?**

Sedež podjetja je kraj, v katerem se zvečine vodijo posli družbe, oziroma kraj, kjer se nahaja poslovodstvo podjetja (direktor, uprava ipd.).

**2. Kaj je poslovni naslov?**

V kraju sedeža se nahaja poslovni naslov (ulica in hišna številka), npr. podjetje NIdani, d.o.o. ima sedež v Novi Gorici. Poslovni naslov podjetja je Sedejeva ulica 11.

**3. Kje je lahko poslovni prostor in poslovni naslov?**

Ni nujno, da sta poslovni prostor in poslovni naslov na istem mestu, je pa priporočljivo.

1.10. Dejavnosti podjetja

**1. Koliko dejavnosti lahko registriramo ob registraciji podjetja?**

Ob registraciji podjetja lahko registriramo več različnih dejavnosti.

**2. Kje lahko poiščemo dejavnosti?**

Dejavnosti poiščemo v Standardni klasfikaciji dejavnosti (SKD).

**3. Katera je glavna dejavnost poslovnega subjekta, če opravlja več dejavnosti?**

Če poslovni subjekt opravlja več dejavnosti, je njegova glavna dejavnost tista, s katero ustvarja največji delež dodane vrednosti.

**4. Zakaj ni potrebo podjetju pretiravati s številom dejavnosti?**

S številom dejavnosti n pretiravajte, saj posamezno dejavnost pozneje lahko:

* enostavno,
* hitro in
* brezplačno dodate.

**5. Kdaj lahko družba začne opravljati dejavnost, če drug zakon za začetek opravljanja določene dejavnosti poleg splošnih pogojev, določa še posebne pogoje za opravljanje te dejavnosti?**

Če drug zakon za začetek opravljanja določene dejavnosti poleg splošnih pogojev, npr.:

* predpisi s področja požarnega varstva,
* graditve objektov,
* okoljevarstveni predpisi itd., določenih z ZGD, določa še posebne pogoje za opravljanje dejavnosti, npr.:
  + Zakon o gostinstvu,
  + Zakon o trgovini,
  + Obrtni zakon, lahko družba začne opravljati dejavnost, ko izpolni te posebne pogoje.

1.11. Zastopniki podjetja

**1. Kdo zastopa podjetje?**

Pravna oseba ne more oblikovati:

* volje in
* dajati izjav, zato to zanjo opravljajo njeni:
  + organi in
  + zastopniki.

Družbo zastopajo osebe,

* ki so po zakonu določene za zastopnike družbe,
* ali osebe, ki jih določa akt o ustanovitvi družbe.

**2. Kaj zahteva sodišče glede pooblaščenih oseb za zastopanje?**

Sodišče zahteva overjen podpis oseb, pooblaščenih za zastopanje.

**3. Kaj morajo določiti ustanovitelji vseh oblik podjetij (razen s.p.)?**

Ustanovitelji vseh oblik podjetij (razen s.p.) morajo v svojem podjetju določiti vsaj enega direktorja. Družbo lahko zastopa:

* en ali več direktorjev ali
* dodatno tudi prokurist.

**4. Katere so značilnosti direktorja?**

Direktor podjetja ne more biti:

* študent ali
* upokojenec in se morajo v podjetju zaposliti.

Direktorji so upravičeni:

* voditi vse posle in
* pravna dejanja družbe.

**5. Kakšne so značilnosti prokure?**

Prokura je posebna oblika pooblastila, s katero pooblaščenec pridobi upravičenje za zastopanje družbe. Prokurist ne deluje kot član uprave, ampak v odvisnosti od pooblasti, ki jih ima. Ponavadi je to tista oseba, ki sklepa pravne posle s tretjimi osebami, za odločanje znotraj družbe pa nima pooblastil.

1.12. Pravnoorganizacijske oblike podjetij

**1. Kaj ureja Zakon o gospodarskih družbah glede pravnoorganizacijskih oblik podjetij?**

Zakon o gospodarskih družbah ureja:

* status gospodarskih subjektov,
* njihov nastanek,
* organiziranje in
* prenehanje.

**2. Kaj je gospodarska družba oziroma Samostojni podjetnik posameznik?**

Gospodarska družba je pravna oseba, ki na trgu samostojno opravlja pridobitno dejavnost kot svojo izključno dejavnost z namenom pridobivati dobiček.

Samostojni podjetnik posameznik je vmesna stopnja med obrtnikom in družbo, je fizična oseba, ki na trgu samostojno opravlja pridobitno dejavnost kot svojo izključno dejavnost.

**3. Kako se lahko organizirajo družbe, ki so z zakonom omejene glede statustne oblike?**

Statusne oblike družb so z zakonom omejene in se lahko organizirajo bodisi kot:

* osebne bodisi kot
* kapitalske družbe glede na to, kdo odgovarja za obveznosti družbe.

**4. Kako se lahko organizirajo osebne družbe?**

Osebne družbe se lahko organizirajo kot:

* družba z neomejeno odgovornostjo,
* komanditna družba,
* tiha družba.

**5. Kako se lahko organizirajo kapitalske družbe?**

Kapitalske družbe se lahko organizirajo kot:

* delniška družba,
* družba z omejeno odgovornostjo in
* komandinta delniška družba.

**6. Katere so prednosti in slabosti kapitalske družbe?**

1. Prednosti kapitalske družbe so:

* Družba jamči s svojim premoženjem, družbeniki osebno ne jamčijo (le izjemoma, v primerih, določenih z zakonom).

1. Slabosti kapitalske družbe so:

* Zahteva se visok osnovni kapital.
* Zahtevnejši pravnoformalni postopki glede ureditve statusa (notarska oblika).
* Bolj zapleteno upravljanje (več obveznih organov).
* Dražja ustanovitev in večji stroški pri delovanju družbe.

**7. Katere so prednosti in slabosti osebne družbe?**

1. Prednosti osebne družbe so:

* Po zakonu minimalni osnovni kapital ni obvezen.
* Manj zahtevvni pravnoformalni postopki glede statusa (ne zahteva se notarska oblika).
* Poenostavljeno upravljanje (manj obveznih organov).
* Cenejša ustnaovitev in manj stroškov pri poslovanju.

1. Slabosti osebne družbe so:

Za obveznosti družbe jamčijo družbeniki neomejeno z vsem svojim premoženjem; upnikom je torej odgovoren vsak družbenik, ki ga izbere upnik, in sicer za celotni znesek obveznosti (visoka boniteta).

1.13. Osnovni kapital

**1. Kaj je treba položiti na banko pred registracijo družbe?**

Pred registracijo družbe je treba na banko položiti znesek denarja, ki ga imenujemo osnovni ali ustanovitveni kapital.

**2. Kakšne so značilnosti osnovnega kapitala?**

Osnovni kapital predstavlja:

* finančno osnovo družbe ter
* jamstvo upnikom za poplačilo njihovih terjatev.

Koliko ga potrebujemo, je odvisno od vrste družbe, ki jo nameravamo ustanoviti.

Osnovni kapital v podjetje vložijo lastniki in je vplačan v:

denarju,

v sredstvih (stvarni vložki) ali

kombinirano.

Če želite kot kapital uveljaviti sredstva:

* IT opremo,
* pisarniško opremo,
* vrednostne paprije ipd., morate sodišču predložiti:
  + račun za ta sredstva (največ 2 meseca star) ali
  + mnenje sodnega cenilca.

**3. Kaj storiti, če se vam pri uresničitvi dobrih priložnosti zatakne pri denarju?**

Če se vam pri uresničitvi dobrih priložnosti zatakne pri denarju, lahko na pomoč pokličete:

1. poslovne angele – To so ugledni slovenski poslovneži, ki so pripravljeni investirati v ambiciozne podjetnike v začetnih fazah rasti podjetja.
2. Rešitev so lahko tudi skladi tveganega kapitala, ki financirajo podjetniške ideje, z vsaj 25-odstotnim letnim donosom.

Prednost sklada: sklad v poslovno idejo vloži od 200.000 do več milijonov evrov.

Omejitve sklada: skladi različno posegajo v poslovanje podjetja in zahtevajo redno poročanje o poslovanju.

1. Tu so še razne subvencije zavoda za zaposlovanje:

* za samozaposlitev – pogoj je prijava na zavodu, odprtje podjetja in samozaposlitev; novoustanovljenega podjetja ne smete zapreti prej kot v enem letu;
* zaposlitev brezposelnih oseb, ki so prijavljene na zavodu za zaposlovanje, v vašem podjetju.

1.14 Družbena pogodba

**1. Kako je lahko sklenjena družbena pogodba?**

Družba se ustanovi s pogodbo, ki je lahko sklenjena v:

1. obliki notarskega zapisa ali
2. na posebnem obrazcu:

* v fizični ali
* elektronski obliki.

**2. Kdo podpiše družbeno pogodbo?**

Družbeno pogodbo podpišejo vsi družbeniki.

3. Kakšni morajo biti podpisi družbenikov, če je družbena pogodba sklenjena na posebnem obrazcu?

Če je družbena pogodba sklenjena na posebnem obrazcu, morajo biti podpisi družbenikov overjeni.

**4. Kdaj se sprejme akt o ustanovitvi?**

Kadar gre za enega ustanovitelja, se sprejme akt o ustanovitvi.

**5. Kaj mora vsebovati družbena pogodba?**

Družbena pogodba mora vsebovati:

* firmo, sedež in dejavnost družbe,
* navedbo imena in priimka ter prebivališča ali firme in sedeža vsakega družbenika,
* navedbo zneska osnovnega kapitala in vsakega osnovnega vložka posebej, navedbo družbenika za vsak osnovni vložek in njegov poslovni delež;
* čas delovanja družbe, če je ustanovljena za določen čas;
* morebitne obveznosti , ki jih imajo družbeniki do družbe poleg vplačila osnovnega vložka, in morebitne obveznosti družbe do družbenikov.

**6. Kaj je potrebno v pogodbi navesti v primeru stvarnih vložkov?**

V primeru stvarnih vložkov je treba v pogodbi navesti:

* predmet vsakega stvarnega vložka,
* znesek osnovnega vložka, za katerega se daje stvarni vložek, in
* družbenika, ki je prispeval vložek.

1.15 Transakcijski račun

**1. Kaj je treba najprej skleniti, če ustanavljamo d.o.o.?**

Če ustanavljamo d.o.o., je treba najprej skleniti:

* depozitno pogodbo za odprtje začasnega računa v poslovni banki ali
* po elektronski poti prek sistema e-TRR.

**2. Zakaj podjetje potrebuje začasni račun?**

Podjetje potrebuje začasni račun, da lahko nanj nakaže osnovne vložke družbenikov oziroma ustanovni kapital (denarni del).

**3. Kaj potrebujemo za sklenitev depozitne pogodbe?**

Za sklenitev depozitne pogodbe potrebujemo le družbeno pogodbo.

**4. Kaj izda banka ob nakazilo osnovnega vložka?**

Banka izda potrdilo o višini vloženega kapitala.

**5. Kaj potrebujemo za odprtje transakcijskega računa?**

Za odprtje transakcijskega računa (poslovnega računa) potrebujemo:

* izpis iz Poslovnega registra Slovenije,
* potrdilo o plačanih prispevkih (izda ga FURS) ter
* vlogo za odprtje in vodenje poslovnega računa.

**6. Kaj omogoča transakcijski račun?**

Transakcijski račun omogoča:

* izvajati gotovinski in
* negotovinski:
  + domači in
  + mednarodni plačilni promet.

**7. Koliko številk obsega številka TRR in kaj pomeni posamezni sklop številk?**

Številka TRR obsega 15 mest:

SI56 10 100 – 00000999KK

2 mesti kontrolna številka

8 mest številka računa

5 mest šifra banke

koda države s kontrolno številko

**8. Kam vpisujemo številko TRR, ki je navedena na pogodbi o odprtju TRR?**

Številko TRR, ki je navedena na pogodbi o odprtju TRR vpisujemo:

* na račune,
* plačilne naloge in
* jo posredujemo poslovnim partnerjem.

1.16 Sodni register in Poslovni register Slovenije

1. Kaj je sodni register?

Sodni register – matična knjiga podjetij – je glavna knjiga, v kateri so zabeleženi vsi bistveni podatki o podjetju.

**2. Kdo vodi sodni register?**

Sodni register vodijo temeljna sodišča.

**3. Kateri zakon ureja sodni register?**

Zakon, ki ureja sodni register, je Zakon o sodnem registru (ZSreg).

**4. Preko česa se izvede vpis gospodarske družbe v sodni register in kaj je treba izpolniti?**

Postopek vpisa gospodarske družbe v sodni register se izvede prek sistema e-VEM v elektronski obliki z izpolnitvijo predloga za vpis v sodni register.

**5. Kaj izda sodišče po obravnavi predloga za vpis?**

Sodišče po obravnavi predloga za vpis izda sklep o vpisu v sodni register.

**6. Kdaj začne podjetje obstajati?**

Z vpisom v sodni register začne podjetje obstajati.

**7. Kaj je Poslovni register Slovenije (PRS)?**

PRS je osrednja javna baza podatkov o vseh poslovnih subjektih s sedežem na območju Republike Slovenije, ki opravljajo pridobitno ali nepridobitno dejavnost.

**8. Kdo vodi Poslovni register Slovenije (PRS)?**

Poslovni register Slovenije bodi Agencija Republike Slovenije za javnopravne evidence in stortive (AJPES).

**9. Kaj je del Poslovnega registra Slovenije?**

Sodni register je del Poslovnega registra Slovenije, kar pomeni, da se vsi podatki iz sodnega registra avtomatično vpišejo tudi v PRS.

**10. Kje se objavi vsak vpis v sodni register?**

Vsak vpis v sodni register se objavi na spletnih straneh Ajpesa pod e-objave sodnih zadev. Objave so brezplačne.

1.17 Davčni register

**1. Kam se mora pravna oseba registrirana pri sodnem registru, Poslovnem registru Slovenije ali kakšnem drugem registru oziroma evidenci, najpozneje v 8 dneh vpisati?**

Ko se pravna oseba registrira pri sodnem registru, Poslovnem registru Slovenije ali kakšnem drugem registru oziroma evidenci, se mora najpozneje v 8 dneh vpisati tudi v davčni register pri izpostavi davčnega urada uprave RS (FURS).

**2. Kaj je treba izpolniti za vpis v davčni register?**

Izpolniti je treba:

* obrazec DR-04 in
* k prijavi priložiti vsa dokazila, ki potrjujejo resničnost navedb v njem.

**3. Kaj stori FURS na podlagi zgornjih dokumentov?**

Na podlagi teh dokumentov FURS:

* pošlje potrdilo o vpisu v davčni register in
* dodeli davčno številko.

**4. Komu se dodeli davčna številka in zakaj se uporablja?**

Davčna številka se dodeli zavezancu za davek in se uporablja v zvezi z vsemi davki. Uporablja se za enotno opredelitev in povezavo podatkov v evidencah, ki jih vodi FURS.

**5. Koliko mestna je davčna številka?**

Davčna številka je osemmestna.

SI123456K

kontrolna številka

7 mest naključno izbranih

predpona SI samo za davčne zavezance

**6. Kje vse davčno število navaja davčni zavezanec?**

Davčno številko navaja davčni zavezanec na:

* davčni napovedi,
* obračunu davka,
* na izdanih računih.

To ureja Zakon o davčnem postopku (ZDavP).

**7. Kdaj se je potrebno prijaviti v sistem DDV?**

V sisem DDV se je treba prijaviti, če podjetje pričakuje več kot 50.000 evrov prometa.

1. Točka 1 je povzeta po knjigi: Ušaj Hvalič, T. in ostali. 2011. Poslovanje podjetij: menedžment in trženje. Celovec: Mohorjeva. [↑](#footnote-ref-1)